Seesuguses verises õhkkonnas tuligi prantslastel valida oma kolmanda parlamendi koosseis. Paljud jätsid valimistele minemata, kas tüdimusest või hirmust. Parlamenti pääsesid kõik 10. augusti ja 2.  septembri sündmuste kangelased - Danton, Robespierre ja tema noorem vend Augustin, linnapea Pétion, Marat jt. Parlamenti pääses ka äsja 25-aastaseks saanud üliaktiivne jakobiin Saint-Just [sä(n) žüst]25.